Fajrflugila konuro

La Fajrflugila konuro (laŭ la latina scienca nomo Pyrrhura calliptera ankaŭ Belflugila konuro (vidu suben ĉe Taksonomio kaj sistematiko)) kaj pli precize ankaŭ Brunbrusta konuro estas malgranda papago el genro Pyrrhura specio en la familio Psittacidae. Ĝi estas endemio de arbarbordoj kaj arbustaroj je altitudoj de 1700–3400 m super marnivelo oriente de deklivaroj de Andoj en Kolombio. Ĝi estas minacata pro habitatoperdo.

Taksonomio kaj sistematiko
La specion la unua formale priskribis kiel Conurus callipterus en 1854 la franca ornitologo Charles de Souancé, studinte specimenon el la kolekto de sia onklo, François Victor Massena.

La genronomo Pyrrhura estas derivita el la vortoj de Antikva greka purrhos (ruĝa) kaj oura (vosto). Ankaŭ la specia epiteto calliptera devenas el la Antikva greka: kallos (bela) kaj pteros (flugilo).

La specio estas monotipa: oni identigis neniun subspecion. La International Ornithologists' Union listis la specion kiel flamflugila papageto, dum la aliaj kvar ĉefaj taksonomiaj aŭtoritatoj referencas ĝin kiel brunbrusta papageto.

Aspekto
eta|maldekstre|Fajrflugila konuro (Pyrrhura calliptera)
Mezgranda papageto, la brunbrusta papago estas 22–23 cm longa. La gorĝo kaj supra brusto estas mezbrunaj kun helaj randoj, donante al ĝi aspekton kun formo de skvameco. La kapo de la birdo estas plejparte grizbruna kun verdaj vangoj kaj kontrastaj orelkovriloj, kiuj povas aspekti ruĝecaj aŭ brunaj. La okuloj havas elstarajn blankajn okulringojn. La brusto kaj ventro estas ruĝecbrunaj, ofte kun verdaj nuancoj. La dorso de la birdo kaj plejparto de ĝiaj flugilkovriloj estas verdaj, kun helflavaj primaraj kovriloj kaj bluetaj unuarangaj flugilplumoj. La vosto estas senbrile ruĝa. Dumfluge estas evidentaj helflavaj kaj oranĝruĝaj flugilmarkaĵoj, kio klarigas la nomon flamflugila papageto.

Distribuado kaj habitato
La Brunbrusta konuro estas endemio de Kolombio. Kvankam ĝia teritorio origine estis multe pli granda, nun ĝi troviĝas nur en fragmentaj populacioj sur la orienta deklivaro de la kolombiaj orientaj Andoj. Oni scias, ke ĝi ĉeestas en la departementoj Bojakao, Kundinamarko kaj Kasanareo, kaj eble ankaŭ en Meta, Santandero kaj Norda Santandero.

La specio troviĝas inter 1700 kaj 3400 metroj super marnivelo en supraj subtropikaj kaj moderklimataj montaraj arbaroj kaj arbaraj randoj, tipe nebularbaroj, elfarbaroj, subparamoj kaj torfejaj paramoj. La populacioj estas malgrandaj kaj tre lokaj ene de ĉi tiu vivejo.

Kutimaro kaj ekologio

Reproduktado
Ŝajnas, ke la brunbrusta papago uzas la strategion de kunlabora reproduktado, kun grupoj de 4 ĝis 9 birdoj partoprenantaj en la reproduktado de ĉiu ovodemetado. Ĉi tiuj grupoj konsistas el plenkreskaj birdoj kaj junuloj, el kiuj la junuloj provizas helpon dum ili lernas la kapablojn, kiujn ili bezonos kiel plenkreskuloj.

La specio uzas arbokavaĵojn kaj por tranokti kaj por nestado. Dum la monato septembro oni elektas nestajn lokojn, kaj pariĝado okazas dum septembro kaj oktobro.

Averaĝe 6,5 ovoj estas demetitaj en ĉiu ovaro. La ovoj estas blankecaj, 20,9 - 22,1 mm larĝaj kaj 27,8 - 29 mm longaj. Kovado ĉefe okazas dum oktobro kaj novembro. La maturiĝa periodo, de ovo ĝis elnestiĝinta junulo, daŭras 60-70 tagojn kaj kompletiĝas antaŭ januaro de ĉiu jaro.

Manĝado
Ĉi tiu specio manĝas freŝajn kaj sekigitajn fruktojn, semojn kaj partojn de floroj de vasta gamo da indiĝenaj plantoj, inkluzive de specioj el la genroj Critoniella, Espeletia, Brunellia, Miconia kaj ĝenerale Solanaceae inter aliaj. Ĝi ankaŭ videblas, foje en grandaj nombroj, manĝante herbofoliojn kaj semojn en malfermaj areoj. Brunbrustaj papagoj laŭdire akiris guston por kultivitaj maizkultivaĵoj, kio kondukas ilin en konflikton kun farmistoj.

Referencoj

 Arndt, T. (2008). Anmerkungen zu einigen Pyrrhura-Formen mit der Beschreibung einer neuen Art und zweier neuer Unterarten. Papageien 8/2008.
 Joseph, L. (2002). Geographic variation, taxonomy and distribution of some Amazonian Pyrrhura parakeets. Ornitologia Neotropical 13(4): 337–363.
 Juniper, T., kaj M. Parr (1998). A Guide to the Parrots of the World. Pica Press, East Sussex. 
 Remsen, J. V., Jr., C. D. Cadena, A. Jaramillo, M. Nores, J. F. Pacheco, M. B. Robbins, T. S. Schulenberg, F. G. Stiles, D. F. Stotz, kaj K. J. Zimmer. Versio 6a de Septembro 2007.  A classification of the bird species of South America. American Ornithologists' Union.
 Ribas, C. C., L. Joseph, C. Y. Miyaki (2006). Molecular systematics and patterns of diversification in Pyrrhura (Psittacidae), with special reference to the picta-leucotis complex. Auk 123(3): 660–680.
 Juniper, Tony, kaj Mike Parr; bildoj de Kim Franklin. 1998. Parrots: A Guide to Parrots of the World. Yale University Press. .

Eksteraj ligiloj

Kategorio:Papagedoj
Kategorio:Birdoj de Kolombio